HD 154672 b

HD 154672 b  on eksoplaneetta joka kiertää vanhaa ja metallipitoista G-tyypin tähteä HD 154672 noin 210 valovuoden päässä Aurinkokunnasta, Alttarin tähdistön suunnalla. Sen löytämisestä ilmoitettiin julkisesti 5. syyskuuta 2008. Eksoplaneetta on tyypiltään jättiläisplaneetta, koska sen massa on vähintään viisinkertainen Jupiteriin verrattuna.

Fyysiset ominaisuudet 
HD 154672 b kiertää emotähteään 0,597 AU:n etäisyydellä, ja sen kiertoaika on noin 164 vuorokautta. Eksoplaneetta on massaltaan poikkeuksellisen suuri, lähes 5 kertaa Jupiterin massainen ja yli 1500 kertaa maapallon massainen. HD 154672 b:n kiertoradan eksentrisyys on 0,61, eli rata on hyvin elliptinen. Tämän vuoksi planeetan lämpötila vaihtelee 300 K ja 600 K välillä. Mikäli nestemäistä vettä on planeetan kaasukehässä, se mahdollisesti muuttaa olomuotoaan nesteestä kaasuksi kun planeetta on eri pisteissä kiertoradallaan.

Katso myös 
Luettelo ennätyksellisistä eksoplaneetoista

Lähteet 

Alttarin tähdistö
Eksoplaneetat
Jättiläisplaneetat